*Мәктәп туры*

**Рус телендә гомуми белем бирү оешмаларының**

**татар төркемнәрендә белем алучы укучылар өчен олимпиада биремнәренең җаваплары**

**(2017/2018 нче уку елы)**

1. **нчы сыйныф**

**(Барлыгы – 62 балл)**

1. **Дүрт тәмамлыкны тапкан өчен берәр балл.**

**Кайсы сүз төркеме белән белдерелүе тулы булганда (исемнәрдә килеше, тартымы, фигыльдә төре күрсәтелгәндә), икешәр балл; (тартымы билгеләнмәсә, берәр балл). Нәтиҗә: 12 балл.**

1. *Балаларны* – туры тәмамлык; т.к. урт. исем белән белдерелгән; *тәртипле булырга* – инфинитив фигыль белән белдерегән.

2. Бу җөмләдә тәмамлыклар юк.

3. *Иптәшеннән* – кыек тәмамлык, III зат тартымлы, чыгыш килешендәге исем белән белдерелгән; *китап* – баш килештәге уртаклык исем белән белдерелгән.

4. Тәмамлык юк.

5. Тәмамлык юк.

Укытучы өчен: *Күкенең* сүзе *тавышы* дигән исемне ачыклаганга күрә, җөмләдә аергыч булып килгән.

6. Тәмамлык юк.

Укытучы өчен: *Шатлыктан* сүзе сәбәп хәле булып килгән: нилектән елмайды? соравына җавап бирә*.*

1. **Һәр дөрес җавапка икешәр балл.**

**Нәтиҗә: 14 балл.**

*Ерак шәһәрләр* – янәшә тору;

*Укытучы белән сөйләшү* – *белән* бәйлеге;

*Егерме укучы* – янәшә тору;

*Урманга хәтле йөгерү* – *хәтле* бәйлеге;

*Өстәл янында сөйләшү* – *янында* бәйлек сүзе;

*Дәресләрне кабатлау* – төшем килеше кушымчасы;

*Ямьле көннәр* – янәшә тору

1. **Дөрес тәрҗемә өчен икешәр балл. Җөмлә төрләрен тулы һәм дөрес билгеләгән өчен икешәр балл. Ике иярченле кушма җөмләдәге бәйләүче чараларны дөрес күрсәткән өчен берәр балл.**

**Нәтиҗә: 18 балл.**

*Я давно хочу понять, почему вы не любите музыку. – Мин күптән аңларга телим: сез ни өчен музыка яратмыйсыз*. – Аналитик иярчен тәмамлык җөмләле кушма җөмлә; бәйләүче чарасы – көттерү паузасы яки интонация.

*Чтобы не опоздать на концерт, мы заказали такси. Концертка соңга калмас өчен, без таксига заказ бирдек.* – Бу гади, җәенке, тулы, ике составлы, туры сүз тәртибе күзәтелгән, аерымланган максат хәле белән катлауландырылган, раслау, хикәя җөмлә

*Я опоздал, потому что забыл дома свой портфель. – Мин соңга калдым, чөнки портфелемне өйдә онытып калдырганмын*. *–* Бу гади, җәенке, тулы, ике составлы, туры сүз тәртибе күзәтелгән, аерымланган сәбәп хәле белән катлауландырылган, раслау, хикәя җөмлә

*Пошел сильный дождь, поэтому мы остались дома. – Көчле яңгыр яуганга күрә, без өйдә генә калдык*. – Синтетик иярчен сәбәп җөмләле кушма җөмлә. Бәйләүче чарасы – *күрә* бәйлеге.

1. **Төре дөрес күрсәтелсә, 2 шәр балл.**

**Нәтиҗә: 6 балл.**

1. *Имиджмейкер, компьютер, рейтинг, шопинг* – рус теле аша кергән чит тел сүзләре.

2. *Икътисад, ихтирам, имтихан, тарих, китап* – гарәп-фарсы сүзләре.

3. *Кәбестә, бүрәнә, эшләпә, буразна, өстәл* – рус теленнән кергән сүзләр.

**V. Һәр дөрес язылган җөмлә өчен 3 әр балл.**

**Нәтиҗә: 12 балл.**

|  |  |  |  |
| --- | --- | --- | --- |
| **Ике составлы тулы җөмлә** | **Ике составлы ким җөмлә** | **Бер составлы тулы җөмлә** | **Бер составлы ким җөмлә** |
| Сез бу спектакльне карадыгызмы? | Карадык. | Бүген урамда җылытканмы? | Җылыткан. |

**БАРЛЫГЫ: 62 балл.**